**Előterjesztés a Képviselő-testület**

2012. november 27-i ülésére

***Közlekedési tábla kihelyezésének kérése***

Görbe István képviselő úr az iskolánál korábban meglévő gyalogos átkelőhely megszüntetése miatt 2012. november 19. napján az alábbi javaslatot tette. Az iskola elé mindkét irányból „Gyermekek" táblát helyezzünk el, mert a tábla azt jelzi, hogy a gyermekeknek az úttestre lépésével fokozottan számolni kell.

A javaslattal Dr. Riebl Antal polgármester úr is egyetért.

**A közúti közlekedésről szóló 1988. évi I. törvény 34. § (1) – (2) bekezdése alapján „a közút kezelője - az országos és a helyi közutak kezeléséről szóló jogszabályok szerint eljárva - köteles gondoskodni arról, hogy a közút a biztonságos közlekedésre alkalmas, közvetlen környezete esztétikus és kulturált legyen. A közút forgalmi rendjét - ha jogszabály másként nem rendelkezik - a közút kezelője alakítja ki. A forgalmi rendet - a forgalmi körülmények vagy a baleseti helyzet jelentősebb változása esetén, de legalább ötévenként - a közút kezelőjének felül kell vizsgálnia, és ha szükséges, módosítania kell. A közlekedési hatóság - a közlekedés biztonságát sértő vagy veszélyeztető helyzet megszüntetése érdekében - kezdeményezheti a forgalomszabályozás módosítását, vagy a közút kezelőjét a forgalmi rend felülvizsgálatára kötelezheti.”**

***Határozati javaslat:***

*Délegyháza Község Önkormányzatának Képviselő-testülete - mint a Délegyháza helyi közút kezelője az Árpád u. 53. szám előtt (Hunyadi János Általános Iskola és Községi Könyvtár elé) „Gyermekek”táblát helyez ki, hogy a gyermekek és más gyalogosok úttesten való biztonságos átkelését segítse. Fenti táblák kihelyezésével megbízza a településüzemeltetési kiadásokat felügyelő alpolgármestert. A 2db közlekedési tábla a korábban legkedvezőbb árajánlatot adó Cal 3000 Kft.*

*4300-.+áfa áron kerül megrendelésre, és annak vételára a Képviselő-testület a 2012. évi költségvetés településüzemeltetés közlekedési táblák beszerzésére, pótlására elkülönített forrásból kerül finanszírozásra. Délegyháza Község Önkormányzatának Képviselő-testülete felkéri a Községgondnokságot, hogy a táblák kihelyezéséről gondoskodjon.*

*Határidő: 2012. november 27.*

*Felelős: Képviselő- testület, alpolgármester*

Délegyháza, 2012. november 21.

Összeállította:

Hallai László

településüzemeltetési előadó

Felülvizsgálta, a testület elé terjesztést jóváhagyta:

dr. Molnár Zsuzsanna jegyző